順德本嚟唔係咁嘅名－佢原名係太艮，太艮有座鳳凰山，山上有座城，所以古代嗰陣有「鳳城」呢個花名。1449 年（明英宗正統十四年）嘅四月，黃蕭養喺廣州嗰度逃獄同作反，喺 1450 年十月畀人殱滅之後，劃南海縣嘅東涌、馬寧、西林，同埋新會嘅白藤、鶴山、香山呢啲地方設咗個順德縣，用太艮做縣治。順德嘅境內河道交錯，13 世紀打前已經有人養蠶業同搞金融，喺養蠶業嘅基礎下又發展咗桑基魚塘，經濟好蓬勃，出名嘅人又多，好似係南宋狀元張鎮孫同龍廷槐。生活富庶而且人傑地靈，令到佢文化嘅發展好快－令到順德菜以一地之菜而成為成個縣嘅菜。